[{"text_idx": "#000000", "text": "en la kategorioj C\u0302efaj pladoj, Pastbakaj\u0302oj, pano, flanojPrepardau\u0306ro: 25 minutoj, kuirdau\u0306ro: 5 minutoj"}, {"text_idx": "#000001", "text": "Ingrediencoj por 4-6 personoj (konvertilo)"}, {"text_idx": "#000002", "text": "450 g da frostita spinaco\n500 g da tritika faruno (3 glasoj)"}, {"text_idx": "#000003", "text": "Spinacaj kazeopastaj\u0302oj estas ege simpla kaj rapida mang\u0302o. En la pola la fromag\u0302pastaj\u0302oj havas nomon \"kluski leniwe\" (pigraj pastaj\u0302oj), vers\u0302ajne pro facileco prepari ilin. C\u0302i tiu varianto ne estas la originalaj \"kluski leniwe\" sed iom modifita spinaca varianto.\nProponita de LukiZ la 17-an de marto 2014\nAperis en la c\u0302efpag\u0302o la 17-an de marto 2014\nvar js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000004", "text": "Spinacaj kazeopastaj\u0302oj estas ege simpla kaj rapida mang\u0302o. En la pola la fromag\u0302pastaj\u0302oj havas nomon \"kluski leniwe\" (pigraj pastaj\u0302oj), vers\u0302ajne pro facileco prepari ilin. C\u0302i tiu varianto ne estas la originalaj \"kluski leniwe\" sed iom modifita spinaca varianto."}, {"text_idx": "#000005", "text": "Pas\u0302o 1 Unue iom pri la ingrediencoj:"}, {"text_idx": "#000006", "text": "Spinacon mi uzis frostitan. En landoj kun pli c\u0302arma klimato supozeble pli facile marte troveblas fres\u0302a spinaco. Tiukaze vers\u0302ajne necesos iom malpli ol 450 g. Kiam mi malfrostigis spinacon kaj forvers\u0302is akvon g\u0302i pezis 320 g."}, {"text_idx": "#000007", "text": "Fakte farante la pastaj\u0302ojn mi uzis 600 g da simpla grasa kazeo kaj 200 g da sala s\u0302ajngreka kazeo \"s\u0302ajnfeta\", kiun oni povas decapreze ac\u0302eti en la polaj vendejoj. La rezulto de la eksperimento estis bona, do mi povas rekomendi tian modifon de la recepto."}, {"text_idx": "#000008", "text": "Farunon mi uzis en la pola tipo 650, kio signifas elcentaj\u0302on de cindraj\u0302o/mineralo inter 0,59% kaj 0,69% (tiponomoj diferencas depende de lando)."}, {"text_idx": "#000010", "text": "Kial nur ovblankoj kaj ne tutaj ovoj? Mi havas neniun ideon. C\u0302iam mi uzis tutajn ovojn, sed en iu rete trovita recepto mi trovis varianton kun nur ovblankoj. Se iu scius la kialon, bv skribi en la komento :) Nun mi provis kaj mi ne vidis diferencon, do se g\u0302i ne estas tiam indas konservi ovflavon por fari tre flavan ovaj\u0302on, kiu ja pli bongustas ol normala ovaj\u0302o, au\u0306 krom la kazopastaj\u0302oj kun spinaco fari ankau\u0306 spinacon aparte kaj tiam estos kazeopastaj\u0302oj kun spinaco kun spinaco ;)"}, {"text_idx": "#000011", "text": "Pas\u0302o 2 Sur pato fluidigi buteron, aldoni spinacon kaj kovri la paton. Lasi g\u0302in tiel g\u0302is malfrostig\u0302o kaj varmig\u0302o, de tempo al tempo miksante. Grave, se vi uzis frostitan spinacon memoru ankau\u0306 forprenadi akvon!"}, {"text_idx": "#000012", "text": "Pas\u0302o 3 Dispecigi ajlerojn kaj aldoni ilin al la spinaco. Aldoni ankau\u0306 salon, miksi kaj ankorau\u0306 por momento lasi sur pato."}, {"text_idx": "#000013", "text": "Pas\u0302o 4 Surtablen meti farunon, kazeon, spinacon kaj ovblankojn."}, {"text_idx": "#000014", "text": "Pas\u0302o 5 Miksi c\u0302ion g\u0302is la pasto ne gluig\u0302os al manoj. Se gluig\u0302as, aldoni iom pli da faruno. Au\u0306 fakte plej bonas miksi g\u0302is kiam ne tro multe gluig\u0302os al manoj. Se g\u0302i estas tute seka kaj tute ne gluig\u0302as, tiam vers\u0302ajne la pastaj\u0302oj estos malmolaj. Mi ne s\u0302atas tiajn, do mi preferas fari iom molan kaj iomete tamen gluig\u0302antan paston. Cetere, pli bonas fari tion per du manoj, sed unu mi havis okupitan per fotilo ;)"}, {"text_idx": "#000015", "text": "Pas\u0302o 6 Jen preparita pasto."}, {"text_idx": "#000016", "text": "Pas\u0302o 7 Preni malgrandan tranc\u0302on de pasto, vers\u0302i iom da farunon sur tablon por ke la pasto ne gluig\u0302i al g\u0302i."}, {"text_idx": "#000017", "text": "Pas\u0302o 8 Ruli la paston g\u0302is g\u0302i estos en la formo kiel en la foto. Tion vere pli bonas fari per du manoj, sed ja vi scias - fotilo ;)"}, {"text_idx": "#000018", "text": "Pas\u0302o 9 Tranc\u0302i oblikve en malgrandajn pecojn."}, {"text_idx": "#000019", "text": "Pas\u0302o 10 J\u0302eti la pastaj\u0302ojn en boilantan akvon (kun aldonita salo kaj oleo) kaj kuiri g\u0302is kiam ili iros supren. Plej bonas kuiri po malmulte, c\u0302ar tiam la akvo ne tro malvarmig\u0302as kaj kuirado estas pli rapida. Rezulte la pastaj\u0302oj ne estos tro akvigitaj."}, {"text_idx": "#000020", "text": "Pas\u0302o 11 Elpreni per truo-hava kulero. Meti sur la pastaj\u0302oj buteron kaj lasi g\u0302in por momento g\u0302is g\u0302i fluidig\u0302os. Kaj bonan apetiton!"}, {"text_idx": "#000021", "text": "Kiel mi menciis komence, tio ne estas la klasika recepto. Originale g\u0302i estas sen spinaco. La pastaj\u0302ojn oni servas dolc\u0302e kun sukero kaj cinamo."}, {"text_idx": "#000022", "text": "Preparante c\u0302i tiun recepton mi fakte unuafoje mezuris la kvanton de ingrediencoj, c\u0302ar kutime mi faris lau\u0306sente. Por iom plifaciligi mian vivon mi trovis recepton por tio rete kaj tie estis iom aliaj kvantoj. Diferencis per kazeo (estis 600 g dum mi proponas 800) kaj spinaco (estis 150 g dum mi proponas 450). Mi provis la pastaj\u0302ojn lau\u0306 tiu trovita recepto, sed ili estis malmolaj. Lau\u0306 mia gusto tiaj ne estas bonaj, do mi rekomendas uzi miajn kvantojn. Tamen se iu preferas malmolajn pastaj\u0302ojn, jen vi scias kion s\u0302ang\u0302i :)"}]